2020 book by Anne Applebaum

***สนธยาประชาธิปไตย: ทำไมคนดี ๆ ถึงกลายเป็นเผด็จการ*** (อังกฤษ: Twilight of Democracy: The Seductive Lure of Authoritarianism) เป็นหนังสือตีพิมพ์เมื่อปี 2020 (ฉบับภาษาไทยตีพิมพ์ปี 2021) โดยแอน แอพเพิลบอม พูดคุนเกี่ยวกับการถดถอยของประชาธิปไตย และการผงาดของการเมืองแบบประชานิยมฝั่งขวากับโอกาสเป็นเผด็จการเบ็ดเสร็จ โดยบอกเล่าผ่านสามกรณีหลัก ได้แก่ การเมืองในโปแลนด์, สหราชอาณาจักร และ สหรัฐ

การวิเคราะห์ของแอพเพิลบอมพุ่งเป้าไปที่กลุ่มปัญญาชน (intellectual) ซึ่งเธอเรียกว่า "ครูสอนศาสนา" (clercs) ผู้ให้เหตุผลแก้ต่างให้กับการกลายเป็นเผด็จการ.

เนื้อหา
-------

แอพเพิลบอมเป็นนักข่าวชาวอเมริกันที่เดินทางอาศัยเข้าออกประเทศโปแลนด์ เธอเปิดเรื่องหนังสือโดยการเล่าปาร์ตีเมื่อปี 1999 ที่เธอจัดขึ้นในโปแลนด์และมีผู้เข้าร่วมเป็นผู้นิยมการเมืองประชาธิปไตยขวากลาง และ "เสรีนิยม, ผู้นิยมตลาดเสรี" และเธอได้ติดตามผู้เข้าร่วมปาร์ตีนั้นมาสู่ชีวิตของบุคคลเหล่านั้นในปัจจุบัน ที่ซึ่งจำนวนหนึ่งหันหน้าเข้าสู่ขั้วการเมืองแบบประชานิยมฝั่งขวา และ เผด็จการเบ็ดเสร็จ (และบางคน แม้แต่สนับสนุนทฤษฎีสมคบคิดต่อต้านชาวยิว) ส่วนอีกจำนวนหนึ่งยังคงเป็นผู้นิยมประชาธิปไตย เธอเรียกกลุ่มแรกว่าเป็นพวก *ครูสอนศาสนา* (clercs) โดยอ้างจากหนังสือ *La Trahison des Clercs* ของ จูเลียน เบนดา และพุ่งประเด็นของหนังสือส่วนใหญ่ไปที่การอธิบายการแปรผันของ *ครูสอนศาสนา* เหล่านี้ จากผู้สนับสนุนอุดมการณ์ประชาธิปไตยไปเป็นผู้นิยมเผด็จการ เธอมองว่าคนกลุ่ม *ครูสอนศาสนา* เป็นตัวการสำคัญที่ผลักดันสังคมให้ยอมรับเผด็จการ

ในบรรดา *ครูสอนศาสนา* ที่เธออ้างถึงในหนังสือ มีทั้ง Rafael Bardají [es] (สเปน), Ania Bielecka (โปแลนด์), ซิมอน เฮฟเฟอร์ (สหราชอาณาจักร), ลอรา อิงกราแฮม (สหรัฐ), and Mária Schmidt (ฮังการี) ผู้ที่แอพเพิลบอมระบุว่า "[ท้ายที่สุดกลับ]มาบ่อนทำลายหน้าที่ของปัญญาชน ซึ่งคือการบอกความเป็นจริงแก่สาธารณะ" ในทางกลับกัน คนเหล่านี้กลับ "ปกป้องผู้นำของตน โดยไม่สนใจว่าการกระทำน้้นจะเลวร้าย ขัดต่อหลักการเหตุผล และบ่อนทำลายประเทศชาติเพียงใด"

การตอบรับ
---------

*เดอะนิวยอร์กไทมส์* โดย บิล เคลเลอร์ เขียนว่าหนังสือเล่มนี้เป็นการสืบทอดการพูดคุยที่มีไว้ในหนังสือ *The Death of Democracy* ของ เบนจามิน คาร์เทอร์ เฮทท์ ซึ่งเป็นหนังสือเกี่ยวกับว่าทำไมการล่มสลายของเยอรมนีไวมาร์นำไปสู่การเติบโตของลัทธินาซี, *How Democracies Die* หนังสือรัฐศาสตร์ของ Steven Levitsky และ Daniel Ziblatt ซึ่งพูดคุยเกี่ยวกับข้อผิดพลาดที่เกิดในรัฐที่ล้มเหลวทางประชาธิปไตย และหนังสือ *Surviving Autocracy* ของ Masha Gessen ซึ่งเนื้อหาเกี่ยวกับ ลัทธิทรัมป์

*เดอะการ์เดียน* โดย John Kampfner เรียกขานหนังสือเล่มนี้ว่าเป็นหนังสือการเมืองที่ "น่าสนใจจนวางไม่ลง" (engrossing) และ "เป็นส่วนตัวอย่างหนัก (intensely personal) ซึ่งยิ่งทำให้เล่มนี้ทรงพลังขึ้นไปอีก"

หมายเหตุ
--------

1. ↑  "Translator's Note" to the English translation of Julien Benda's book while explaining the choice of the English title, *The Treason of the Intellectuals*, says that the term "clerc" was defined by Benda as "all those who speak to the world in a transcendental manner"

อ้างอิง
-------

1. 1 2  Keller, Bill (19 กรกฎาคม 2020). "Why Intellectuals Support Dictators". *The New York Times*. สืบค้นเมื่อ 24 สิงหาคม 2020.
2. 1 2 3  Kampfner, John (9 กรกฎาคม 2020). "Twilight of Democracy by Anne Applebaum review – when politics ends friendships". *The Guardian*. สืบค้นเมื่อ 24 สิงหาคม 2020.
3. 1 2  Laczo, Ferenc (13 กรกฎาคม 2020). "A Dreyfusard from the Right – Twilight of Democracy". *Visegrad Insight*. สืบค้นเมื่อ 24 สิงหาคม 2020.
4. ↑  Applebaum, Anne (2020). *Twilight of Democracy: The Seductive Lure of Authoritarianism*. Doubleday. p. 25. ISBN 978-0385545808.